
ELŐTERJESZTÉS
a Képviselő-testület 2026. november 9-i nyilvános ülésére

	Tárgy:
	Döntéshozatal szociális célú tüzelőanyag vásárlása tárgyában


	Előterjesztő:
	dr. Oláh Kálmán polgármester


	Előkészítette:
	dr. Kiss Balázs Tamás aljegyző



TISZTELT KÉPVISELŐ-TESTÜLET!

A Vidék- és Településfejlesztési Minisztérium az ÖGF/199-45 /2026-VTM számú támogatói okirattal, „A települési önkormányzatok szociális célú tüzelőanyag vásárlásához kapcsolódó támogatása" jogcímen az idei év tekintetében összesen 1.102.500 Ft támogatásban részesítette az Önkormányzatot. A jóváhagyott tüzelőanyag mennyisége 50 m3 keménylombos tűzifa.

A Bakonyerdő Zrt. idei évre vonatkozó árajánlata értelmében a kemény lombos (tölgy, bükk, cser, gyertyán, gyertyán, akác, kőris, juhar, vörös tölgy) tűzifa értékesítési ára 23.000 Ft/m3 + áfa. 

A megrendelés becsült értéke nem éri el sem a beszerzési eljárás, sem a közbeszerzési értékhatárt, ugyanakkor a kötelezettségvállalási szabályoknak megfelelően a döntéshozatalra a Képviselő-testület jogosult. 

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

	
	HATÁROZATI JAVASLAT

Zánka Község Önkormányzatának Képviselő-testülete 50 m3 keménylombos szociális célú tűzifa vétele tárgyában a Bakonyerdő Zrt. (8500 Pápa, Jókai M. utca 46.) 1.150.000 Ft + áfa összegű ajánlatát elfogadja.

A szükséges forrást a 2026. évi költségvetésről szóló önkormányzati rendelet terhére biztosítja. 

Felhatalmazza a polgármestert a szerződés aláírására.

Határidő: azonnal
Felelős: polgármester



Zánka, 2026. november 6.


	
	dr. Oláh Kálmán 
polgármester




